Vážení občania,

v súvislosti so spracovaním strategického plánovacieho dokumentu pre 25 obcí Horného Liptova s názvom *Spoločný program rozvoja Horného Liptova do roku 2022*, ktorého súčasťou je aj obec Konská, Vám predkladáme na verejné pripomienkovanie tú časť dokumentu, ktorá sa týka našej obce.

Dôvodom spracovania *Spoločného program rozvoja Horného Liptova do roku 2022* je čo najefektívnejšie využitie dostupných finančných, ľudských a inštitucionálnych zdrojov pre zvýšenie kvality života obyvateľov regiónu a jeho atraktívnosti pre návštevníkov. Povinnosť spracovania takéhoto dokumentu ukladá zákon o podpore regionálneho rozvoja.

Od procesu verejného pripomienkovania očakávame hlavne **doplnenie konkrétnych aktivít/zámerov subjektov, ktoré na území obce pôsobia.** Je dôležité, aby každá doplnená aktivita/zámer obsahovala:

* konkrétneho realizátora,
* definovaný finančný náklad a
* roky realizácie.

Na doplnenie aktivít môžete použiť priložený formulár. Vaše doplnenia očakávame do ...... emailom na: ..................alebo osobne na..................

**Spoločný program rozvoja horného Liptova do roku 2022** bude aj po schválení otvoreným dokumentom a v prípade, že sa v priebehu realizácie programu vyskytnú nové zámery a aktivity, bude možné ich v rámci aktualizácie doplniť.

Ďakujeme za spoluprácu

pracovná skupina pre PHSR obce Konská